|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Vytvorenie centrálneho užívateľského portálu pre sociálne služby |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)

a v neposlednom rade na základe našej dlhoročnej skúsenosti s prevádzkovaním komunitných centier formulujeme opatrenie, na základe ktorého **navrhujeme vytvorenie centrálneho užívateľského portálu pre sociálne služby.**

Dôvody tohto opatrenia sú nasledovné. Vedenie administratívy u poskytovateľov sociálnych služieb (ako pobytových, tak aj nepobytových) je nejednotné, prevádzkujúce subjekty majú vlastné nástroje na vedenie administratívy práce s klientom, pričom najmä pri nepobytových sociálnych službách vzniká problém, že s jedným klientom nekoordinovane pracuje viacero inštitúcií. S týmto problémom sa stretávame napríklad v rámci MRK, kedy klienti navštevujú komunitné centrá, využívajú terénnu sociálnu prácu, využívajú činnosť viacerých mimovládnych organizácii a zároveň sú klientmi ÚPSVAR-ov a pod. Prepojenie týchto subjektov je založené iba na individuálnej vôli jednotlivých účastníkov pomáhajúcich vzťahov.

Myslíme si, že by bolo vhodné, keby bola otvorená diskusia o zavedení centrálneho portálu pre sociálne služby, s tým, že by bolo vhodné, keby s primeraných zachovaním GDPR jednotlivé subjekty mohli vidieť, na dosiahnutí akej témy s klientom pracujú jednotlivé subjekty. Bolo by tak zabránené duplicite a bola by zabezpečená efektivita v poskytovaní sociálnych služieb..

V rámci opatrenia preto navrhujeme, aby bola vytvorená pracovná skupina, ktorá by tento návrh bližšie rozpracovala.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.